Anti Selart

Anti Selart (sündinud 11. augustil 1973 Tallinnas) on eesti ajaloolane ja Tartu Ülikooli õppejõud, alates 2002 filosoofiadoktor. Medievistina uurib põhiliselt Eesti keskaega.

Alates 2009. aasta 19. juunist on ta Tartu Ülikooli keskaja professor. 2013. aasta 1. juulist on ta Tartu Ülikooli ajaloo ja arheoloogia instituudi juhataja. 2019. aasta oktoobris valiti ta Tartu Ülikooli humanitaarteaduste ja kunstide valdkonna dekaaniks, tema ametiaeg algas 2020. aasta 1. jaanuaril.

2012. aastal ilmus Selarti koostatud ja toimetatud "Eesti ajaloo üldkäsitluse" teise köite "Eesti keskaeg" uus versioon, mis pälvis meedias ja ajaloolaste seas elavat vastukaja ning sai ka aasta parima ajalooraamatu auhinna. 2013. aastal ilmunud Eesti ajaloo kolmanda köite uusversiooni kirjutas ta ülevaate Vene võimu perioodist Eestis Liivi sõja ajal (1558–1582).

Hariduskäik
2002 filosoofiadoktor (Tartu Ülikool), väitekiri "Liivimaa ja Vene 13. sajandil"
1997 magister (Tartu Ülikool), magistritöö "Eesti idapiir keskajal"
1995 lõpetas Tartu Ülikooli ajaloo erialal
1991 lõpetas Tallinna Õismäe Humanitaarkeskkooli

Uurimisvaldkonnad
Keskaegne Liivimaa, eriti seoses Venemaaga 
Katoliikliku ja õigeuskliku maailma suhted seoses ristisõdadega
Liivimaa sõdade ajajärgul 16. sajandi teisel poolel

Liikmesus
Akadeemilise Ajalooseltsi juhatuse liige 
Balti Ajaloo Komisjoni liige (2005–2012 oli ta selle kirjavahetajaliige)
Tartu Ülikooli ajaloo osakonna nõukogu liige

Tunnustus
 1997 – Eesti Teaduste Akadeemia Üliõpilaste teadustööde konkursi II preemia
 1999 – Ajakirja Akadeemia kaastööpreemia
 2002 – Rektor-von-Ewers-Preis
 2003 – Dr. Arthur Puksowi Fondi I auhind

Teoseid
"Dorpater Zins" und die Dorpat-Pleskauer Beziehungen im Mittelalter. In: Aus der Geschichte Alt-Livlands : Festschrift für Heinz von zur Mühlen zum 90. Geburtstag. Münster, 2004.
Eesti ajaloo atlas. Koostaja koos Aivar Kriiska, Andres Tvauri, Birgit Kibali, Andres Andreseni ja Ago Pajuriga. Tallinn: Avita, 2006. 
Eesti esiajalugu [elektrooniline teavik]: interaktiivne õppevahend põhikoolile. Koos Aivar Kriiskaga. Tartu: Regio, 2006.
Eesti idapiir keskajal. Magistritöö põhjal valminud raamat. Tartu: Tartu Ülikooli Kirjastus, 1998.
Liivimaa ja Vene 13. sajandil: uurimus poliitilisest ajaloost. Doktoritöö. Juhendajad: Jüri Kivimäe ja Mati Laur. Tartu: Tartu Ülikooli Kirjastus, 2002.
Livland und die Rus' im 13. Jahrhundert. Doktoritöö saksakeelne täiendatud trükk. Köln: Böhlau, 2007.
Kersti Reppo ja Malle Rebane (koostajad). Saksa-eesti ajaloosõnaraamat. Toimetaja koos Tõnu-Andrus Tannbergi ja Mati Lauriga. Tallinn: Avita, 2008.
Setomaa. 2, Vanem ajalugu muinasajast kuni 1920. aastani. Toimetaja koos Heiki Valgu ja Anti Lillakuga. Peatoimetaja Mare Aun. Tartu: Eesti Rahva Muuseum, 2009.
Eesti ajalugu II: Eesti keskaeg. Koostaja ja toimetaja. Tartu: Tartu Ülikooli ajaloo- ja arheoloogia instituut, 2012.

Viited

Välislingid 
 Anti Selarti CV Tartu Ülikooli ajaloo ja arheoloogia instituudi kodulehel
 Anti Selart
 
 Ajaloolased ei pea rahvuslikku identiteeti looma (Anti Selarti intervjuu Valle-Sten Maistele, Sirp), 10. jaanuar 2013
 Euroopa ajaloolane, Postimees, 12. jaanuar 2013 
 Anti Selart: Kas keskajal oli rahvuseid?, Postimees, 6. veebruar 2013

Eesti ajaloolased
Tartu Ülikooli filosoofiateaduskonna professorid
Tartu Ülikooli humanitaarteaduste ja kunstide valdkonna professorid
Tartu Ülikooli filosoofiateaduskonna vilistlased
Sündinud 1973